CELEX: 32017D0197
Language: hu
Date: 2017-02-02 00:00:00
Title: A Bizottság (EU) 2017/197 végrehajtási határozata (2017. február 2.) az (EU) 2016/1138 bizottsági végrehajtási határozatnak a halászattal kapcsolatos információk cseréjére vonatkozó UN/CEFACT szabványok használata kapcsán megállapított egyes határidők tekintetében történő módosításáról (az értesítés a C(2017) 457. számú dokumentummal történt)

4.2.2017   
            
            
               HU
            
            
               Az Európai Unió Hivatalos Lapja
            
            
               L 31/27
            
         A BIZOTTSÁG (EU) 2017/197 VÉGREHAJTÁSI HATÁROZATA
   (2017. február 2.)
   az (EU) 2016/1138 bizottsági végrehajtási határozatnak a halászattal kapcsolatos információk cseréjére vonatkozó UN/CEFACT szabványok használata kapcsán megállapított egyes határidők tekintetében történő módosításáról
   
      
         (az értesítés a C(2017) 457. számú dokumentummal történt)
      
   
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a közös halászati politika szabályainak betartását biztosító közösségi ellenőrző rendszer létrehozásáról, a 847/96/EK, a 2371/2002/EK, a 811/2004/EK, a 768/2005/EK, a 2115/2005/EK, a 2166/2005/EK, a 388/2006/EK, az 509/2007/EK, a 676/2007/EK, az 1098/2007/EK, az 1300/2008/EK és az 1342/2008/EK rendelet módosításáról, valamint a 2847/93/EGK, az 1627/94/EK és az 1966/2006/EK rendelet hatályon kívül helyezéséről szóló, 2009. november 20-i 1224/2009/EK tanácsi rendeletre (1) és különösen annak 111. és 116. cikkére,
   tekintettel a közös halászati politika szabályainak betartását biztosító közösségi ellenőrző rendszer létrehozásáról szóló 1224/2009/EK tanácsi rendelet végrehajtására vonatkozó részletes szabályok megállapításáról szóló, 2011. április 8-i 404/2011/EU bizottsági végrehajtási rendeletre (2) és különösen annak 146j. cikkére,
   mivel:
   
               (1)
            
            
               A 404/2011/EU rendelet 146f. cikkével összhangban a lobogó szerinti tagállamok rendszereinek képesnek kell lenniük a műholdas hajómegfigyelési rendszer keretében üzeneteket küldeni és választ adni a rendszer adatai iránti kérésekre az Egyesült Nemzetek Szervezete által létrehozott, a kereskedelem elősegítésével és elektronikus üzletvitellel foglalkozó központ, az UN/CEFACT szabványa használatával.
            
         
               (2)
            
            
               A 404/2011/EU rendelet 146d. cikke úgy rendelkezik, hogy az üzeneteket, ideértve a műholdas hajómegfigyelési rendszer üzeneteit is, a Bizottság által a tagállamok rendelkezésére bocsátott, a halászati adatok cseréjére szolgáló elektronikus hálózat szállítási rétege segítségével kell továbbítani.
            
         
               (3)
            
            
               Az (EU) 2016/1138 bizottsági végrehajtási határozat (3) határidőket ír elő a halászattal kapcsolatos információk cseréjére vonatkozó UN/CEFACT szabványok használata kapcsán.
            
         
               (4)
            
            
               A szállítási réteg hálózatának kialakítása négy hónapos késedelmet szenvedett, a tagállamoknak pedig elegendő időre van szükségük annak telepítése és tesztelése érdekében.
            
         
               (5)
            
            
               Ezért helyénvaló kitolni egyes, az UN/CEFACT szabványok használata kapcsán az (EU) 2016/1138 végrehajtási határozatban előírt határidőket.
            
         
               (6)
            
            
               Az (EU) 2016/1138 végrehajtási határozatot ezért ennek megfelelően módosítani kell,
            
         ELFOGADTA EZT A HATÁROZATOT:
   1. cikk
   A műholdas hajómegfigyelési rendszer adatainak cseréje
   Az (EU) 2016/1138 végrehajtási határozat 1. cikkének helyébe a következő szöveg lép:
   
      „1. cikk
      (1)   2017. február 1-jétől a 404/2011/EU rendelet 146f. cikkében említett műholdas hajómegfigyelési rendszer adatainak közléséhez alkalmazott formátum és a vonatkozó végrehajtási dokumentumok az UN/CEFACT P 1000-7. szabványban foglaltak szerint módosulnak: a Hajók helyzetmeghatározása doménmeghatározást közzéteszik az Európai Bizottság halászati weboldalának Master Data Register oldalán.
      (2)   A lobogó szerinti tagállamok rendszereinek 2018. július 1-jétől képeseknek kell lenniük arra, hogy a 404/2011/EU végrehajtási rendelet 146f. cikkének (3) bekezdésében említett műholdas hajómegfigyelési rendszer adatai iránti kérésekre az e cikk (1) bekezdése értelmében módosított formátumban válaszoljanak.”
   
   2. cikk
   Címzettek
   Ennek a határozatnak a tagállamok a címzettjei.
   
      Kelt Brüsszelben, 2017. február 2-án.
      
         
            a Bizottság részéről
         
         Karmenu VELLA
         
            a Bizottság tagja
         
      
   
   
      (1)  HL L 343., 2009.12.22., 1. o.
   
   
      (2)  HL L 112., 2011.4.30., 1. o.
   
   
      (3)  A Bizottság (EU) 2016/1138 végrehajtási határozata (2016. július 11.) a halászattal kapcsolatos információkra vonatkozó UN/CEFACT szabványon alapuló formátumok módosításáról (HL L 188., 2016.7.13., 26. o.).